|  |
| --- |
| **AARHUS KOMMUNES**  **HANDICAPRÅD**  Aarhus Kommune |
| Rådhuset  Rådhuspladsen 2  8000 Aarhus C  Direkte telefon: 89 40 20 00  Direkte e-mail:  handicapraadet@aarhus.dk  Sagsbehandler:  Anders Kirkedal Nielsen |

# Høringssvar til høring om indstillingen om modernisering og udbygning af sociale tilbud

Handicaprådet drøftede input til høring af borgernes MSB på mødet 22. august 2022.

Der var stor anerkendelse af høringsmaterialet, og det arbejde, der er gjort i forhold til at få socialforvaltningen og beskæftigelsesområdet tættere sammen.

Handicaprådet ønsker at gøre opmærksom på følgende elementer for borgernes MSB:

* Der er sket noget, men en del familier har svært ved at have fornemmelsen af én indgang. Rådgiveren ved ikke altid, hvad der er af muligheder/tilbud.
* Socialforvaltningen kommer for sent ind i billedet.
* Vi mangler et meget tættere samarbejde ml. MBU og MSB.
* Vi mangler en koordineret indsats. For udfordringerne starter i skolen særligt i psykiatrisk regi – i lang tid hænger man i MBU og rykker først tættere på MSB, når barnets situation er på det yderligste. Derfor bliver børnene og familierne til udgiftstunge borgere, som er svære at samle op.

På vegne af Handicaprådet

Finn Amby Polly Dutschke

formand næstformand